Liverpool Street (Sydney)

Liverpool Street  ye una carrera situada en o districto d'afers central de Sydney en Nueva Galas d'o Sud en Australia.

Liverpool Street trescruza a parti meridional d'o districto d'afers central d'este a ueste y forma a muga sud de Hyde Park. En o cruce con Elizabeth Street o trafico circula nomás en dirección ueste dica a final d'a carrera en Darling Harbour. Dende Elizabeth Street enta l'este, o trafico ye de doble dirección, plegando a una important intersección en Whitlam Square ta dimpués continar como una carrera segundaria a traviés d'East Sydney y Darlinghurst, dica rematar en Boundary Street.

Instalacions
Downing Centre ye un important edificio institucional, seu de diferents chuzgaus situau en Liverpool Street, entre Elizabeth Street y Castlereagh Street. www.wunderlite.com.au

World Square ye un gran edificio comercial y residencial que ocupa un bloque amugau por Liverpool Street, George Street, Goulburn Street y Pitt Street. Incluye un centro comercial, un hotel, oficinas y apartamentos. Liverpool Lane, situau en Liverpool Street, fa parti de World Square y incluye restaurants, cafeterias y botigas.

Entre as opcions de locals ta chentar en Liverpool Street bi ha un camatón de restaurants espanyols, por ixo ista zona se gosa conoixer como o barrio espanyol (en anglés "Spanish Quarter") de Sydney.

Transporte
A entrada prencipal a la gara de "Museum" se troba en a esquina entre Liverpool street y Elizabeth Street. Bi ha atras dentradas en Liverpool Street amán de Downing Centre que dan acceso a la gara.

Referencias

Categoría:Carreras de Sydney